ПРИЛОЖЕНИЕ

**Показатели**

Постигането на целите, посочени в членове 3 и 4, се измерва въз основа на следните показатели, разпределени по държави членки и по област на намеса.

Показателите се използват в съответствие с наличните данни и информация (включително количествени и/или качествени данни).

 **Показатели за постигнатите резултати:**

а) брой на приключените планове за сътрудничество и подкрепа;

б) брой на извършените дейности за техническа подкрепа;

в) очаквани резултати, предоставени от дейностите за техническа подкрепа, като планове за действие, пътни карти, насоки, наръчници и препоръки;

 **Показатели за резултатите:**

г) резултати от предоставените дейности за техническа подкрепа като приемане на стратегия, приемане на нов закон/акт или изменение на съществуващ такъв, приемане на (нови) процедури и действия, за да се засили изпълнението на реформите;

**Показатели за въздействието:**

д) целите, определени в плановете за сътрудничество и подкрепа, които са постигнати, *inter alia*, в резултат на получената техническа подкрепа.

Комисията извършва последващата оценка, посочена в член 16, също така с цел установяване на връзките между предоставената техническа подкрепа и изпълнението на съответните мерки в съответната държава членка с оглед повишаване на конкурентоспособността, производителността, растежа, заетостта и сближаването.